

Na osnovu člana 14 stav 1 tačka 8 Zakona o javnim nabavkama (“Službeni list CG”, broj 74/19), Odluke Odbora direktora br. 10-00-59044 od 20.12.2022.godine, Elektroprivreda Crne Gore AD Nikšić objavljuje

**MEĐUNARODNI JAVNI POZIV DOMAĆIM I MEĐUNARODNIM FINANSIJSKIM INSTITUCIJAMA**

**ZA OBEZBJEĐIVANJE FINANSIJSKIH SREDSTAVA**

**ZA FINANSIRANJE PROJEKTA**

**„Solari - 5000+ za fizička i pravna lica”, opsega snage od 10 kW do 1000 kW**

**1. Podaci o Naručiocu**

|  |  |
| --- | --- |
| Naručilac:**Elektroprivreda Crne Gore AD** | Lice za davanje informacija:Vladimir Đondović |
| Adresa: **Vuka Karadžića br. 2** | Poštanski broj:**81400** |
| Sjedište:**Nikšić** | Identifikacioni broj: **02002230** |
| Telefon: **040/204-166** | Faks: **\_\_\_\_\_\_\_\_\_\_\_\_\_\_\_\_\_** |
| Elektronska pošta (e-mail):vladimir.djondovic@epcg.com  | Internet stranica (web): [**www.epcg.com**](http://www.epcg.com) |

**2. Opis predmeta**

Predmet postupka je obezbjeđivanje finansijskih sredstava za finansiranje projekta „Solari - 5000+ za fizička i pravna lica” u iznosu od **70.000.000,00 EUR sa uračunatim PDV-om**.

Sredstva za realizaciju projekta „Solari - 5000+ za fizička i pravna lica” obezbijediće se kreditnim zaduženjem na osnovu **sprovedenih pregovora sa finansijskim institucijama** koje uzmu učešće, u ukupnom ili parcijalnom iznosu do ukupnog iznosa, po uslovima iz predmetnog javnog poziva.

**3. Uslovi nadmetanja, sadržaj prijave i rok za dostavljanje prijava**

**Odabir** najpovoljnije ponude sprovešće se **putem pregovora sa finansijskim institucijama** koje u kompletu ili parcijalno uzmu učešće po uslovima iz predmetnog javnog poziva, minimalni ponuđeni parcialni iznos je 10.000.000,00€.

Pravo da učestvuju na nadmetanju imaju podnosioci prijava, odnosno sve finansijske institucije.

Učesnici u nadmetanju dužni su dostaviti prijavu u koverti sa oznakom „JAVNI POZIV za obezbjeđivanje finansijskih sredstava za finansiranje projekta „Solari - 5000+ za fizička i pravna lica” i „NE OTVARAJ, prije zvaničnog zasijedanja Komisije za sprovođenje postupka“.

Prijava treba da sadrži:

* Podatke o finansijskoj instituciji koje podnosi prijavu: naziv, sjedište, adresu, PIB, ime prezime i funkciju odgovornog lica;
* Obaveza podnosioca prijave je da uz prijavu dostavi i predlog ugovornog odnosa, odnosno sve bitne elemente koji će biti predmet pregovora i način obezbjeđenja datog kredita,

Prijava za učešće na javnom nadmetanju podnosi se neposredno ili putem pošte na adresu Elektroprivrede Crne Gore AD Nikšić, ul. Vuka Karadžića br. 2, Nikšić, zaključno sa 31.01.2023. godine do 10:00 časova.

**4. Predmet pregovora**

1. Grant
2. Uslovi i rok vraćanja kredita (pregovori ranija otplata kredita, sukcesivno povlačenje sredstava, naknada za obradu kredita)
3. Kamatna stopa (kamata za povučena i nepovučena sredstva)
4. Grejs period (obračun kamate, način plaćanja kamate tokom ili nakon grejs perioda)

Pregovaraće se isključivo o predmetu pregovaranja.

**5. Postupak pregovaranja u cilju odabira najpovoljnijeg kreditora projekta**

Pregovori se sprovode na sljedeći način:

* Komisija Naručioca će podnosiocima prijava koje su pristigle u roku određenim ovim Javnim pozivom, uputiti Poziv za pregovaranje, sa jasno definisanim predmetom, terminom i mjestom održavanja pregovora;
* Pregovaraće se isključivo o predmetu pregovaranja;
* O pregovaranju će se voditi poseban zapisnik u koji će se upisati sadržina i tok pregovaranja, kao i konačna ponuda podnosilaca prijava o predmetu pregovaranja;
* U slučaju potrebe, Komisija Naručioca i podnosioci prijava mogu održati više krugova pregovora, u cilju dobijanja najpovoljnije ponude;
* Zapisnike o pregovaranju će potpisati svi članovi Komisije i ovlašćeni predstavnici podnosilaca prijava;
* Ponuda koja bude ispregovarana kao najpovoljnija će biti predložena za prvorangiranu;
* EPCG ima pravo da obustavi postupak u slučaju da ocijeni da konačne ponude ne zadovoljavaju zahtjeve EPCG.

**6. Ostale informacije**

Ovlašćeno lice EPCG AD će donijeti Odluku o izboru najpovoljnije ponude na predlog Komisije za sprovođenje postupka, u roku od 30 dana od sprovedenih pregovora.

Odabrani kreditor i EPCG AD će zaključiti Ugovor o finansiranju projekta.

Elektroprivreda Crne Gore AD Nikšić, ima pravo, sve do zaključenja Ugovora o finansiranju projekta „Solari - 5000+ za fizička i pravna lica” iz razloga prestanka potrebe, da ne zaključi Ugovor o finansiranju ni sa jednim od podnosilaca prijave. U slučaju odustanka od zaključenja Ugovora o finansiranju, podnosioci prijava, ni bilo koje pravno niti fizičko lice neće imati pravo da zahtijevaju bilo kakvu naknadu štete i troškova nastalih kao direktna ili indirektna posledica učešća na ovom Javnom pozivu.

PRILOZI:

1. Studija izvodljivosti
2. Idejno tehničko rješenje solarnih sistema – Projekat 5000+

 Izvršni Direktor

 Nikola Rovčanin

 \_\_\_\_\_\_\_\_\_\_\_\_\_\_\_\_\_\_\_\_\_